b'\n_START_ARTICLE_\nAlbert\n_START_SECTION_\nIzvor in pomen imena\n_START_PARAGRAPH_\nIme izhaja iz nem\xc5\xa1kega imena Albert, ki je z razli\xc4\x8dico Albreht nastalo iz starej\xc5\xa1ega Adalbert oziroma Adalbrecht. Ti imeni razlagajo kot zlo\xc5\xbeenki iz starovisokonem\xc5\xa1kih besed adal v pomenu besede\xc2\xa0\xc2\xbbplemenit\xc2\xab\xc2\xa0in beraht\xc2\xa0\xc2\xbbble\xc5\xa1\xc4\x8de\xc4\x8d, slaven\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Albert: 881. Med vsemi mo\xc5\xa1kimi imeni pa je ime Albert po pogostosti uporabe uvr\xc5\xa1\xc4\x8deno na 176. mesto.\n_START_SECTION_\nOsebni praznik\n_START_PARAGRAPH_\nAlbert je ime ve\xc4\x8d svetnikov: Albert iz Montercorovina, \xc5\xa1kof, \xe2\x80\xa0 5. april 1127, dalje Adalbert, nad\xc5\xa1kof v Magdeburgu, \xe2\x80\xa0 20. junija 981, in Albert Veliki, \xc5\xa1kof (in cerkveni u\xc4\x8ditelj Toma\xc5\xbea Akvinskega), \xe2\x80\xa0 15. novembra v 13. stol.\n_START_SECTION_\nPriimek\n_START_PARAGRAPH_\nAlbert je tudi slovenski priimek, oblika imena Albreht pa se je ohranila le v \xc5\xa1tevilnih priimkih, med drugimi ga je imel tudi slovenski pesnik Fran Albreht.\n_START_SECTION_\nSlavni nosilci imena\n_START_PARAGRAPH_\nAlbert Abraham Michelson - Albert Ball - Albert Camus - Albert Einstein - \xc3\x89douard Albert Roche -'